**Z a k l j u č c i**

s 1. sjednice Školskog odbora Osnovne škole Vladimira Nazora Potpićan, održane u srijedu, **26. svibnja** **2021.** godine s početkom u 13:00 sati u knjižnici Matične škole Potpićan.

Na sjednici je bilo nazočno 4 člana Školskog odbora .

Nazočni članovi Školskog odbora:

* + Vedrana Buršić i Marina Rade- članovi iz reda učitelja i stručnih suradnika
  + Vanda Čondić- član iz reda radnika škole
  + Kenti Smoković- član iz reda roditelja

Na sjednici su još bile nazočne:

* + Nada Peršić - ravnateljica škole
  + Iris Gegrorić Vojić – tajnica škole

**Dnevni red:**

1. Verifikacija Zapisnika s konstituirajuće sjednice Školskog odbora.
2. Suglasnost na donošenje Odluke o potpunom prestanku rada Područne škole Tupljak.
3. Suglasnost davanja ovlasti Ravnateljici na donošenje Odluke o odabiru najpovoljnije ponude izvođenja radova adaptacije sanitarnog čvora Osnovne škole Vladimira Nazora Potpićan.

4. Razno.

Dnevni red je jednoglasno prihvaćen.

Za zapisničara je određena Iris Gergorić Vojić.

AD-1. Na Zapisnik s konstituirajuće sjednice Školskog odbora **nije bilo primjedbi**, isti je dat na glasovanje i jednoglasno je prihvaćen.

AD-2. **Školski odbor je jednoglasno donio: Odluku o potpunom prestanku rada područne Škole Tupljak**

- Područna škola Tupljak u sastavu Osnovne škole Vladimira Nazora Potpićan potpuno prestaje sa radom obzirom da od šk.godine 2018/19. pa do danas nije upisano niti jedno dijete, o čemu je već donesena Odluka o privremenom prestanku rada Područne škole Tupljak oznake KLASA: 003-06/18-01/08 URBROJ: 2144-20-08-18-3 od 30.8.2018. godine. Ravnateljica je ukratko pojasnila da je bilo nekoliko faktora koji su ukazivali na to da će se Škola zatvoriti. Jedan od njih je neadekvatan prijevoz i povezanost lokalnog prijevoza učenika, drugi faktor je sam način života mještana koji je također upućivao da u tom području postoji slab interes. Prostorije Škole dobile su novu funkciju i u njima sada djeluje Dječji vrtić „Lišnjak“ . Donijete su u međuvremenu Izmjene i dopune Statuta u kojem je upisano da se nastava odvija osim u MŠ samo u PŠ Sveta Katarina i PŠ Pićan, dok je PŠ Tupljak izbrisan. Odluka o potpunom prestanku rada PŠ Tupljak dostaviti će se na znanje Ministarstvu znanosti i obrazovanja, Istarskoj Županiji i Općini Pićan.

AD-3. Školski odbor je jednoglasno donio:

- **Odluku kojom ovlašćuje ravnateljicu da donese Obavijest o odabiru ponude broj 50-44/21** dostavljene od GIP d.o.o. Pilati 86/b za izvođenje radova na adaptaciji sanitarnog čvora Osnovne škole Vladimira Nazora Potpićan u iznosu od **202.084,50 kuna bez PDV-a**, odnosno **252.605,63 kuna sa PDV-om**. Na sjednici je priložen Zapisnik o otvaranju i ocjeni najpovoljnije ponude izbornog povjerenstva.

- Ravnateljica daje pojašnjenje kako se ukazala potreba za sanitarnim čvorom za invalide. Slijedeće šk.godine 2021./2022. u matičnu Školu iz PŠ Sv. Katarina dolazi učenik kojem će, zbog zdravstvenih poteškoća, trebati sanitarni čvor prilagođen njegovim potrebama. Planirani završetak izvođenja radova je 20.08.2021.

AD-4. **Razno**

- Kratki izvještaj Ravnateljice o provedenom redovnom inspekcijskom nadzoru prosvjetne inspekcije izvršenog u razdoblju od 13. do 23. travnja 2021., zaključno sa danom 05. svibnja 2021. – Škola će prema definiranom rokovima izvršenja izvijestiti Inspekciju o izvršenim obavezama.

- Članica Školskog odbora Kenti Smoković iznosi prijedlog na zahtjev ostalih roditelja i učenika (VIII. razreda) da se za kraj školske godine organizira u osobnom angažmanu druženje na otvorenom i obilježi kraj šk.godine, budući da se uslijed pandemije Covid -19 izvođenje školske ekskurzije još uvijek ne preporučuje. Ravnateljica će u dogovoru s razrednicom osmog razreda razmotriti taj prijedlog i predlaže da se dogovore oko istog, uz suglasnost roditelja.

- Obilježavanje Dana Škole - Tema Vladimir Nazor. 60. obljetnica postojanja škole. Izraditi će se vremeplov nekad-sad.

Planirani predstojeći projekti gdje je Škola pokazala interes sudjelovanja:

- LAG ISTOČNA ISTRA - otvoren natječaj FLAG-a Alba za opremanje kuhinja u odgojno-obrazovnim ustanovama - „Opremanje kuhinje u odgojno-obrazovnim ustanovama i/ili poboljšanje uvjeta za pripremu proizvoda ribarstva i akvakulture u odgojno-obrazovnim ustanovama. Cilj je više ribljih proizvoda u prehrani učenika. Dogovoren je sastanak sa predstavnicom LAG-a.

- Otvoren je natječaj „Jačanje STEM vještina u osnovnim školama i razvoj regionalnih znanstvenih centara za osnovnoškolski odgoj i obrazovanje u STEM području“. Škola je iskazala interes za obje komponente koje će se provoditi kroz Poziv (komponenta A i komponenta B). Cilj prijave na projekt je obnova informatičke učionice. Kontaktirana je Zakladu za poticanje partnerstva i razvoja civilnog društva te se s njihovom predstavnicom održao uvodni online sastanak.

Implementacija mrežne opreme - e-škole, postavljanje optičke mreže kako bi se osigurala što bolja internetska veza.

Sjednica je završila u 14:10.

Zapisničarka: Predsjednica Školskog odbora:

Iris Gergorić Vojić Marina Rade, mag. bibliotekarstva

KLASA: 003-06/21-01/06

URBROJ: 2144-20-08-21-5

Potpićan, 26.05.2021.